Legal Document

Category: 772

Text:
Οργανισμός διοικητικών υπηρεσιών Παντείου Πανεπιστημίου Κοινωνικών και Πολιτικών Επιστημών.Γενικές διατάξεις Οι διοικητικές υπηρεσίες του Παντείου Πανεπιστημίου Κοινωνικών και Πολιτικών Επιστημών διαρθρώνονται ως οργανικές μονάδες ως εξής: Τη Γενική Διεύθυνση Διοικητικών Υπηρεσιών, η οποία συντονίζει τη λειτουργία των διευθύνσεων: - Κεντρικής Διοίκησης - Διοικητικού - Ακαδημαϊκών Θεμάτων Τη Γενική Διεύθυνση Οικονομικών Υπηρεσιών, η οποία συντονίζει τη λειτουργία των διευθύνσεων: - Οικονομικής Διαχείρισης - Δημοσιευμάτων - Μηχανοργάνωσης Το Τμήμα Τεχνικών Υπηρεσιών Τη Γραμματεία Συγκλήτου Τη Γραμματεία Πρυτανικού Συμβουλίου Τις Γραμματείες Ακαδημαϊκών Τμημάτων Τη Γραμματεία Λογαριασμού Έρευνας Η Γραμματεία της Συγκλήτου, η Γραμματεία του Πρυτανικού Συμβουλίου, οι Γραμματείες των Ακαδημαϊκών Τμημάτων και η Γραμματεία του Λογαριασμού Έρευνας αντιστοιχούν από διοικητική άποψη με τμήμα, κατά την έννοια του άρθρου 36 παρ.1 του ν.2190/1994 (Α΄ 28). Στο Ίδρυμα λειτουργεί Νομική Υπηρεσία σύμφωνα με τις διατάξεις του π.δ. 479/1990 (Α΄ 185). Στο Πάντειο Πανεπιστήμιο Κοινωνικών και Πολιτικών Επιστημών, λειτουργεί ως αυτοτελής και αποκεντρωμένη υπηρεσία, η Βιβλιοθήκη, η οποία διέπεται ως προς τη διοίκηση, τις αρμοδιότητες και το προσωπικό από τις διατάξεις του άρθρου 7 παρ.7 του ν.1268/1982, όπως κάθε φορά ισχύει. Η Βιβλιοθήκη, από διοικητική άποψη, αντιστοιχεί με διεύθυνση.Διεύθυνση Κεντρικής Διοίκησης Η Διεύθυνση Κεντρικής Διοίκησης διαρθρώνεται στα ακόλουθα τμήματα: Τμήμα Πανεπιστημιακών Αρχών Τμήμα Διεθνών Σχέσεων και Ευρωπαϊκής Ένωσης Τμήμα Δημοσίων Σχέσεων Τμήμα Διοικητικής Οργάνωσης Οι αρμοδιότητες της διεύθυνσης κατανέμονται μεταξύ των τμημάτων ως εξής: Τμήμα Πανεπιστημιακών Αρχών: Η διοικητική και γραμματειακή υποστήριξη των Πρυτανικών Αρχών στην άσκηση των καθηκόντων τους και ιδίως η επιμέλεια της προσωπικής αλληλογραφίας και ο προγραμματισμός και η παρακολούθηση των συναντήσεων, επισκέψεων και επαφών με τις υπηρεσίες του Ιδρύματος και με το κοινό Τμήμα Διεθνών Σχέσεων και Ευρωπαϊκής Ένωσης: Η μέριμνα για την υπογραφή διαπανεπιστημιακών συμφωνιών, η παρακολούθηση της υλοποίησής τους, η συγκέντρωση και η διανομή προγραμμάτων επιστημονικών ανταλλαγών καθώς και των προγραμμάτων στα πλαίσια της Ευρωπαϊκής Ένωσης. Ο συντονισμός των Ευρωπαϊκών Εκπαιδευτικών Προγραμμάτων του Πανεπιστημίου στα πλαίσια ειδικότερα των συμφωνιών διαπανεπιστημιακής συνεργασίας όπως ΕRΑSΜUS, LΙΝGUΑ, ΤΕΜRUS, JΕΑΝ ΜΟΝΝΕΤ, CΟΜΕΤΤ, ΕΥRΥDΙCΕ, καθώς και την έγκαιρη ενημέρωση των μελών της ακαδημαϊκής κοινότητας με ανακοινώσεις και έγγραφα, σε οτιδήποτε έχει σχέση με Ευρωπαϊκά Εκπαιδευτικά Προγράμματα (προϋποθέσεις, προθεσμίες, έντυπο υλικό και ανταλλαγές φοιτητών). Η συλλογή και η διαβίβαση προς τα μέλη της ακαδημαϊκής κοινότητας, πληροφοριών σχετικών με ερευνητικά προγράμματα της Ευρωπαϊκής Ένωσης και μελέτες οι οποίες προκηρύσσονται από εθνικά όργανα και η ενημέρωση των μελών Δ.Ε.Π. και των ερευνητών του πανεπιστημίου για δραστηριότητες που τους ενδιαφέρουν όπως θέματα συνεδρίων, ειδικών σεμιναρίων, μεταδιδακτορικών υποτροφιών. Τμήμα Δημοσίων Σχέσεων: Η μέριμνα για την προβολή του έργου του πανεπιστημίου δια του τύπου και των μέσων ενημέρωσης. Η παρακολούθηση του ημερήσιου και περιοδικού τύπου και των μέσων ενημέρωσης σε θέματα που αφορούν το πανεπιστήμιο και η επιμέλεια έκδοσης ψηφισμάτων, ανακοινώσεων και απαντήσεων σε δημοσιεύματα. Τμήμα Διοικητικής Οργάνωσης: Η επεξεργασία, σε συνεργασία με τις επιμέρους υπηρεσίες, προτάσεων που αφορούν: (ι) την οργάνωση επιμέρους ακαδημαϊκών μονάδων με την ίδρυση, μετονομασία, κατάργηση νέων τμημάτων, ερευνητικών ινστιτούτων, εργαστηρίων και λοιπών εκπαιδευτικών παραρτημάτων, (ιι) την εκτίμηση των αναγκών του πανεπιστημίου σε μέσα και προσωπικό κάθε κατηγορίας και την υποβολή αρμοδίως των σχετικών προτάσεων, (ιιι) τη διοικητική κωδικοποίηση της νομοθεσίας και νομολογίας που διέπει το πανεπιστήμιο και (ιν) τη συγκέντρωση, ταξινόμηση και ανάλυση στατιστικών στοιχείων για τους φοιτητές, το προσωπικό, τα οικονομικά μεγέθη και τον εξοπλισμό, τη συστηματική σε συνεργασία με τις καθ ύλην αρμόδιες υπηρεσίες συλλογή των στοιχείων αυτών και τη δημιουργία αρχείου στατιστικών στοιχείωνΔιεύθυνση Διοικητικού Η Διεύθυνση Διοικητικού διαρθρώνεται στα ακόλουθα τμήματα: Τμήμα Διδακτικού Προσωπικού Τμήμα Διοικητικού Προσωπικού Τμήμα Πρωτοκόλλου - Διεκπεραίωσης και Αρχείου Οι αρμοδιότητες της διεύθυνσης κατανέμονται μεταξύ των τμημάτων ως εξής: Τμήμα Διδακτικού Προσωπικού: Ο χειρισμός των θεμάτων που αναφέρονται στη διαδικασία προκήρυξης, διορισμού ή πρόσληψης, εξέλιξης, μονιμοποίησης, μετάκλησης και εν γένει υπηρεσιακής κατάστασης των μελών Δ.Ε.Π., Ε.Ε.Π., Ε.Δ.Τ.Π., των Επιμελητών, Βοηθών και Επιστημονικών Συνεργατών, των επισκεπτών καθηγητών, των εντεταλμένων επικούρων καθηγητών, των ειδικών επιστημόνων και των διδασκόντων με βάση το άρθρο 5 του π.δ. 407/1980. Η έκδοση των σχετικών πράξεων και η χορήγηση πάσης φύσεως αδειών. Η έκδοση πράξεων μισθολογικών κλιμακίων και επιδομάτων. Η έκδοση και θεώρηση των βιβλιαρίων νοσηλείας και η τήρηση του προσωπικού μητρώου. Η έκδοση πιστοποιητικών και η παρακολούθηση και η τήρηση αρχείου της σχετικής με τα ανωτέρω θέματα νομοθεσίας. Τμήμα Διοικητικού Προσωπικού: Ο χειρισμός των θεμάτων που αναφέρονται στη διαδικασία προκήρυξης, διορισμού ή πρόσληψης, μονιμοποίησης και εν γένει υπηρεσιακής κατάστασης του διοικητικού προσωπικού κάθε κατηγορίας και με οποιαδήποτε σχέση. Η έκδοση των σχετικών πράξεων και η χορήγηση των πάσης φύσεως αδειών. Η έκδοση πράξεων μισθολογικών κλιμακίων και επιδομάτων. Η έκδοση και θεώρηση των βιβλιαρίων νοσηλείας και η τήρηση του προσωπικού μητρώου διοικητικού προσωπικού. Η παρακολούθηση της σχετικής προς τα θέματα του διοικητικού προσωπικού νομοθεσίας και η ενημέρωση όλων των υπηρεσιών του Ιδρύματος. Η έκδοση πιστοποιητικών και η μέριμνα για την επιμόρφωση και μετεκπαίδευση του διοικητικού προσωπικού. Τμήμα Πρωτοκόλλου- Διεκπεραίωσης και Αρχείου: Η τήρηση του πρωτοκόλλου του Πανεπιστημίου. Η διεκπεραίωση της αλληλογραφίας και η κοινοποίηση κάθε είδους νομοθετημάτων και διοικητικών πράξεων και τήρηση αρχείου εισερχομένων και εξερχομένων εγγράφων.Διεύθυνση Ακαδημαϊκών Θεμάτων Η Διεύθυνση Ακαδημαϊκών Θεμάτων διαρθρώνεται στα ακόλουθα τμήματα: Τμήμα Σπουδών Τμήμα Μεταπτυχιακών Σπουδών Οι αρμοδιότητες της διεύθυνσης κατανέμονται μεταξύ των τμημάτων ως εξής: Τμήμα Σπουδών: Η παροχή οδηγιών για ενιαία αντιμετώπιση των θεμάτων που αφορούν στις εγγραφές, μετεγγραφές και κατατακτήριες εξετάσεις. Η διοικητική επεξεργασία φοιτητικών θεμάτων όπως: υποτροφίες, βραβεία, βοηθήματα, δάνεια κ.λ.π. Η μέριμνα για τη συγκέντρωση των προγραμμάτων σπουδών και η παρακολούθηση κάθε τροποποίησής τους και μέριμνα για την έγκαιρη ετοιμασία της ύλης του οδηγού σπουδών σε συνεργασία με τις γραμματείες των ακαδημαϊκών Τμημάτων. Τμήμα Μεταπτυχιακών Σπουδών: Ο συντονισμός, η επεξεργασία και η προώθηση προτάσεων που αφορούν προγράμματα μεταπτυχιακών σπουδών και η διεκπεραίωση κάθε θέματος που σχετίζεται με αυτά σε συνεργασία με τις γραμματείες των ακαδημαϊκών τμημάτων και η διεκπεραίωση κάθε θέματος που αφορά τους μεταπτυχιακούς φοιτητέςΔιεύθυνση Οικονομικής Διαχείρισης Η Διεύθυνση Οικονομικής Διαχείρισης διαρθρώνεται στα ακόλουθα τμήματα: Τμήμα Προϋπολογισμού και Εσόδων Τμήμα Δαπανών Τμήμα Μισθοδοσίας Τμήμα Προμηθειών Οι αρμοδιότητες της διεύθυνσης κατανέμονται μεταξύ των τμημάτων ως εξής: Τμήμα Προϋπολογισμού και Εσόδων: Η κατάρτιση, η παρακολούθηση και η εκτέλεση του τακτικού προϋπολογισμού. Η είσπραξη των εσόδων από επιχορηγήσεις και λοιπές πηγές. Η σύνταξη του ισολογισμού - απολογισμού. Η υποβολή του απολογισμού στο Ελεγκτικό Συνέδριο. Η συγκέντρωση των στοιχείων και η κατάρτιση του ετήσιου προγράμματος προμηθειών πάγιου και αναλώσιμου υλικού και η τήρηση των αναγκαίων βιβλίων και στοιχείων. Τμήμα Δαπανών: Η συγκέντρωση των δικαιολογητικών, ο έλεγχος νομιμότητας και πληρότητας αυτών, η αναγνώριση, η εκκαθάριση και η πληρωμή κάθε δαπάνης του Πανεπιστημίου. Η έκδοση χρηματικών ενταλμάτων και επιταγών. Η έκδοση χρηματικών ενταλμάτων προπληρωμής και η απόδοση αυτών. Η απόδοση των κρατήσεων υπέρ τρίτων και φόρου. Η αρχειοθέτηση ενταλμάτων και παραστατικών στοιχείων. Η διαχείριση της πάγιας προκαταβολής και η τήρηση των αναγκαίων βιβλίων και στοιχείων. Τμήμα Μισθοδοσίας: Η μισθοδοσία του πάσης φύσεως προσωπικού του Πανεπιστημίου και η τακτοποίηση μισθολογικών μεταβολών αυτού. Η τήρηση μισθολογικών μεταβολών αυτού. Η τήρηση μισθολογικού μητρώου. Η έκδοση βεβαιώσεων, πιστοποιητικών και αντιγράφων που αφορούν τη μισθοδοσία. Η έκδοση βεβαιώσεων αποδοχών. Η αναγνώριση - εκκαθάριση και πληρωμή πρόσθετων αμοιβών και αποζημιώσεων . Η έκδοση πράξεων περικοπής αποδοχών. Η απόδοση των πάσης φύσεως κρατήσεων επί των αποδοχών και η τήρηση των οικείων λογαριασμών και η τήρηση αναγκαίων βιβλίων και στοιχείων. Τμήμα Προμηθειών: Η υλοποίηση του ετησίου προγράμματος προμηθειών κατά τη διαδικασία που ορίζουν οι σχετικές διατάξεις. Η κατάρτιση των διακηρύξεων και η δημοσίευση αυτών στον τύπο. Η μέριμνα για τη διεξαγωγή μειοδοτικών διαγωνισμών. Η εκτέλεση μικροπρομηθειών για τις οποίες απαιτείται διαγωνισμός. Η κατάρτιση των συμβάσεων προμηθειών και εκτέλεσης έργων και η παρακολούθηση της καλής εκτέλεσης των συμβάσεων αυτών. Η ποσοτική και ποιοτική παραλαβή όλων των προμηθειών του Πανεπιστημίου, η χρέωση στα οικεία βιβλία και η διάθεσή τους στις επιμέρους υπηρεσίες του Πανεπιστημίου. Η μέριμνα για την καταστροφή ή εκποίηση του άχρηστου υλικού και η τήρηση των αναγκαίων βιβλίων και στοιχείων και η λειτουργία αποθήκης.Διεύθυνση Δημοσιευμάτων Η Διεύθυνση Δημοσιευμάτων διαρθρώνεται στα ακόλουθα τμήματα: Τμήμα Δημοσιευμάτων Τμήμα Πανεπιστημιακών Εκδόσεων (Τυπογραφείο) Οι αρμοδιότητες της διεύθυνσης κατανέμονται μεταξύ των τμημάτων ως εξής: Τμήμα Δημοσιευμάτων: Η μέριμνα για την έκδοση των διδακτικών συγγραμμάτων και σημειώσεων του ιδρύματος, της επιστημονικής και διοικητικής επετηρίδας, των οδηγών σπουδών, των τετραδίων εργασίας και λοιπών επιστημονικών εκδόσεων, των ενημερωτικών φυλλαδίων και οδηγιών και γενικά κάθε έντυπου υλικού που εκδίδει το Πανεπιστήμιο. Στις αρμοδιότητες για τα παραπάνω θέματα περιλαμβάνονται: Προϋπολογισμός δαπάνης για τα υπό έκδοση πάσης φύσεως δημοσιεύματα και έντυπα, συγκέντρωση της ύλης, ταξινόμηση και επεξεργασία, δακτυλογράφηση σημειώσεων, παρακολούθηση της εκτύπωσης των δημοσιευμάτων και επιμέλεια της διόρθωσης αυτών, κοστολόγηση βιβλίων, επιμέλεια σύνταξης πίνακα αποδεκτών, αποστολή των δημοσιευμάτων στους αποδέκτες και η τήρηση αρχείων εκδόσεων και ο υπολογισμός συγγραφικών, μεταφραστικών και λοιπών δικαιωμάτων. Τμήμα Πανεπιστημιακών Εκδόσεων (Τυπογραφείο): Η εκτύπωση διδακτικών συγγραμμάτων και σημειώσεων, επετηρίδων, οδηγών σπουδών, διδακτορικών διατριβών του επιστημονικού προσωπικού του πανεπιστημίου και των υποτρόφων του, καθώς και πάσης φύσεως εντύπων που σχετίζονται με τη λειτουργία του πανεπιστημίου και την προβολή του, όπως επίσης και των επιστημονικών ερευνών που διεξάγονται από την Επιτροπή Ερευνών. Η τήρηση μητρώου εκδόσεων. Η προμήθεια και η διαφύλαξη όλων των υλικών που είναι απαραίτητα για εκτυπωτική δραστηριότητα του τυπογραφείου όπως εκτυπωτικού χάρτου, μεμβρανών κ.λ.π. και η μέριμνα για τη συντήρηση του μηχανολογικού εξοπλισμού του τυπογραφείου ώστε να εξασφαλίζεται η καλή λειτουργικότητά του.Διεύθυνση Μηχανοργάνωσης Η Διεύθυνση Μηχανοργάνωσης διαρθρώνεται στα ακόλουθα τμήματα: Τμήμα Μελέτης-Σχεδιασμού Τμήμα Λειτουργίας και Συντήρησης Συστημάτων Η/Υ Τμήμα Εκμετάλλευσης Εφαρμογών Οι αρμοδιότητες της διεύθυνσης κατανέμονται μεταξύ των τμημάτων ως εξής: Τμήμα Μελέτης-Σχεδιασμού: Ο σχεδιασμός των εφαρμογών για τις διοικητικές και εκπαιδευτικές δραστηριότητες του πανεπιστημίου και η μελέτη των προβλημάτων που τυχόν ανακύπτουν. Η ενημέρωση, εκπαίδευση και στήριξη προσωπικού και φοιτητών στη χρήση και εκμετάλλευση των δικτύων. Η καλή λειτουργία των εργαστηρίων Η/Υ και η διοργάνωση σεμιναρίων και η έρευνα και ο σχεδιασμός για χρήση νέων τεχνολογιών. Τμήμα Λειτουργίας και Συντήρησης Η/Υ: Η συντήρηση των λειτουργικών συστημάτων (λογαριασμοί, αντίγραφα ασφαλείας, προβλήματα κ.λ.π.). Η συντήρηση λογισμικού-εξοπλισμού. Η διαχείριση εξοπλισμού. Η καλή λειτουργία του δικτύου, η επίλυση προβλημάτων σε λογισμικό και εξοπλισμό. Η μελέτη αναγκών και επέκτασης δικτύου και η διαχείριση δικτύου. Τμήμα Εκμετάλλευσης Εφαρμογών: Η εκμετάλλευση και συντήρηση μηχανογραφικών εφαρμογών μισθοδοσίας προσωπικού και φοιτητολογίου και η καταχώρηση, επαλήθευση, εισαγωγή και οπτικός έλεγχος των στοιχείωνΤμήμα Τεχνικών Υπηρεσιών Στην αρμοδιότητα του Τμήματος Τεχνικών Υπηρεσιών περιλαμβάνονται: Η σύνταξη προγραμμάτων και μελετών αρχιτεκτονικών, στατικών και ηλεκτρομηχανολογικών μελετών και η βελτίωση της αισθητικής και της λειτουργικότητας των υπαίθριων χώρων του πανεπιστημίου. Η ανάθεση εκπόνησης μελετών σε τρίτους κατά τη διαδικασία που ορίζουν οι σχετικές διατάξεις, ο έλεγχος των μελετών αυτών και η μέριμνα για την έγκριση των σχετικών πιστώσεων. Η μέριμνα για την παροχή γνωμοδοτήσεων από το Τεχνικό Συμβούλιο του Πανεπιστημίου για θέματα της αρμοδιότητάς του. Η τήρηση του αρχείου μελετών. Η υλοποίηση του προγράμματος για την ανέγερση κτιρίων ή τη διαμόρφωση των υπαρχόντων. Η προκήρυξη και η διενέργεια των διαγωνισμών για την ανάδειξη αναδόχων και η κατάρτιση των συμβάσεων. Η επίβλεψη των έργων που εκτελούνται, η επιμέτρηση, η έγκριση των λογαριασμών, η σύνταξη των συγκριτικών πινάκων και των πρωτοκόλλων καθορισμού τιμών μονάδος νέων εργασιών, η παραλαβή των έργων και κάθε εργασία που απορρέει από την εφαρμογή της σχετικής με το θέμα αυτό νομοθεσίας. Η διαδικασία εκτέλεσης μικρών έργων. Η επισκευή και η ανακαίνιση των κτιριακών εγκαταστάσεων, η επισκευή και συντήρηση των ηλεκτρομηχανολογικών και υδραυλικών εγκαταστάσεων, καθώς και των έργων υποδομής. Η προμήθεια του υλικού που επιβάλλεται από έκτακτες και απρόβλεπτες ανάγκες για την επισκευή και συντήρηση του πιο πάνω εξοπλισμού καθώς και η λειτουργία αποθήκης αναλώσιμου και μη ηλεκτρολογικού και λοιπού υλικού.Γραμματεία Συγκλήτου Η Γραμματεία της Συγκλήτου είναι αρμόδια για τη διοικητική και γραμματειακή υποστήριξη του έργου της Συγκλήτου. Στις αρμοδιότητες περιλαμβάνονται: Η συγκέντρωση και επεξεργασία των θεμάτων που εισάγονται για συζήτηση στη Σύγκλητο. Η μέριμνα για την κατάρτιση - έγκριση και κοινοποίηση των θεμάτων της ημερήσιας διάταξης. Η μέριμνα για την τήρηση των πρακτικών και την κοινοποίηση των αποφάσεων στις καθ ύλην αρμόδιες υπηρεσίες. Η τήρηση αρχείου πρακτικών και η έκδοση αντιγράφων ή αποσπασμάτων αυτών και κάθε άλλο θέμα που αφορά στη λειτουργία της Συγκλήτου.Γραμματεία Πρυτανικού Συμβουλίου Η Γραμματεία του Πρυτανικού Συμβουλίου είναι αρμόδια για τη διοικητική και γραμματειακή υποστήριξη του έργου του Πρυτανικού Συμβουλίου. Στις αρμοδιότητες περιλαμβάνονται: Η συγκέντρωση και επεξεργασία των θεμάτων που εισάγονται για συζήτηση στο Πρυτανικό Συμβούλιο. Η μέριμνα για την κατάρτιση - έγκριση και κοινοποίηση των θεμάτων της ημερήσιας διάταξης. Η μέριμνα για την τήρηση των πρακτικών και την κοινοποίηση των αποφάσεων στις καθ ύλην αρμόδιες υπηρεσίες. Η τήρηση αρχείου πρακτικών και η έκδοση αντιγράφων ή αποσπασμάτων αυτών και κάθε άλλο θέμα που αφορά στη λειτουργία του Πρυτανικού Συμβουλίου.Γραμματείες Ακαδημαϊκών Τμημάτων Η Γραμματεία κάθε Ακαδημαϊκού Τμήματος είναι αρμόδια για τη διοικητική και γραμματειακή υποστήριξη στο εκπαιδευτικό, ερευνητικό και εν γένει έργο του τμήματος και ιδίως: Η μέριμνα για τη λειτουργία και την γραμματειακή υποστήριξη της Γενικής Συνέλευσης και του Διοικητικού Συμβουλίου του τμήματος. Η μέριμνα για την υλοποίηση των αποφάσεων των παραπάνω συλλογικών οργάνων σε θέματα προκήρυξης, διορισμού, πρόσληψης, μονιμοποίησης και μετάκλησης του διδακτικού προσωπικού, στις επιστημονικές ανταλλαγές και στην διοργάνωση συνεδρίων ή εκδηλώσεων. Η μέριμνα για την κατάρτιση του προγράμματος σπουδών και την έκδοση του οδηγού σπουδών. Η μέριμνα για τη διεξαγωγή των κάθε είδους εξετάσεων και της έκδοσης των αποτελεσμάτων τους. Η μέριμνα για την υποβολή των δηλώσεων επιλογής μαθημάτων κάθε εξάμηνο. Η έκδοση κάθε είδους πιστοποιητικών ή βεβαιώσεων φοιτητικής κατάστασης καθώς και η χορήγηση των τίτλων σπουδών. Η διακίνηση της αλληλογραφίας του τμήματος και η τήρηση πρωτοκόλλου και αρχείου και η δακτυλογράφηση των κειμένων του τμήματος.Γραμματεία Λογαριασμού Έρευνας Η Γραμματεία του Λογαριασμού Έρευνας ασκεί τις αρμοδιότητες που αναφέρονται στην κοινή απόφαση ΚΑ/679/96 (Β΄826) των Υπουργών Οικονομικών και Εθνικής Παιδείας και Θρησκευμάτων, όπως αυτή ισχύει κάθε φοράΠροϊστάμενος Γραμματείας Μία (1) θέση της κατηγορίας των ειδικών θέσεων με βαθμό 2ο. Η θέση αυτή διέπεται από τις διατάξεις των άρθρων 70 παρ.1 του ν.1566/1985 και του π.δ. 388/1983 (Α΄ 141), όπως ισχύουν κάθε φορά.Κατηγορίες - Κλάδοι - Βαθμοί Α. 1. Οι κλάδοι του μονίμου διοικητικού προσωπικού του πανεπιστημίου διακρίνονται στις εξής κατηγορίες: α) Πανεπιστημιακής Εκπαίδευσης (Π.Ε.) β) Τεχνολογικής Εκπαίδευσης (Τ.Ε.) γ) Δευτεροβάθμιας Εκπαίδευσης (Δ.Ε.) δ) Υποχρεωτικής Εκπαίδευσης (Υ.Ε.). Στην κατηγορία Πανεπιστημιακής Εκπαίδευσης (Π.Ε.) υπάγονται οι εξής κλάδοι:. Π.Ε. Διοικητικός - Οικονομικός. Π.Ε. Πληροφορικής. Π.Ε. Μεταφραστών - Διερμηνέων. Π.Ε. Ιατρών Ειδικοτήτων. Π.Ε. Μηχανικών. Στην κατηγορία Τεχνολογικής Εκπαίδευσης (Τ.Ε.) υπάγονται οι εξής κλάδοι:. Τ.Ε. Διοικητικός - Λογιστικός. Τ.Ε. Νοσηλευτικής. Τ.Ε. Πληροφορικής. Τ.Ε. Τεχνολογικών Εφαρμογών. Τ.Ε. Γραφικών Τεχνών. Τ.Ε. Κοινωνικής Εργασίας. Στην κατηγορία Δευτεροβάθμιας Εκπαίδευσης (Δ.Ε.) υπάγονται οι εξής κλάδοι:. Δ.Ε. Διοικητικός - Λογιστικός. Δ.Ε. Δακτυλογράφων - Στενογράφων. Δ.Ε. Προσωπικού Η/Υ. Δ.Ε. Τεχνικός. Δ.Ε. Τυπογραφίας. Στην κατηγορία Υποχρεωτικής Εκπαίδευσης (Υ.Ε.) υπάγονται οι εξής κλάδοι:. Υ.Ε. Επιμελητών. Υ.Ε. Φυλάκων - Νυκτοφυλάκων. Υ.Ε. Προσωπικού Καθαριότητας.Θέσεις - Προσόντα Οι θέσεις του μόνιμου προσωπικού ορίζονται κατά κατηγορίες και κλάδους ως εξής: ΚΑΤΗΓΟΡΙΑ Π.Ε. Κλάδος Δ.Ε. Διοικητικού - Λογιστικού: Δεκαπέντε (15) θέσεις. Κλάδος Δ.Ε. Δακτυλογράφων - Στενογράφων: Δώδεκα (12) θέσεις. Κλάδος Δ.Ε. Τεχνικός: Μία (1) θέση. Κλάδος Δ.Ε. Προσωπικού Ηλεκτρονικού Υπολογιστή (Η/Υ): Έξι (6) θέσεις από τις οποίες τέσσερις (4) προσωρινές. ΚΑΤΗΓΟΡΙΑ Δ.Ε. Κλάδος Δ.Ε. Τυπογραφίας: Μία (1) θέση ΚΑΤΗΓΟΡΙΑ Υ.Ε. Προσόντα διορισμού στον εισαγωγικό βαθμό των κλάδων της προηγούμενης παραγράφου είναι τα κατά περίπτωση οριζόμενα στο π.δ.194/1988 και το π.δ.172/1990, όπως αυτά ισχύουν κάθε φορά. Οι προσωρινές θέσεις καταργούνται αυτοδικαίως μόλις κενωθούν με οποιονδήποτε τρόπο Σε όσους κλάδους περιλαμβάνονται περισσότερες από μία ειδικότητες, η ειδικότητα καθορίζεται με την προκήρυξη πλήρωσης των θέσεωνΚλάδοι - Θέσεις Οι θέσεις της Βιβλιοθήκης ορίζονται κατά κλάδους ως εξής: Κλάδος Π.Ε. Βιβλιοθηκονόμων: Τρεις (3) θέσεις. Κλάδος Τ.Ε. Βιβλιοθηκονόμων: Μία (1) θέση. Κλάδος Δ.Ε. Βιβλιοθηκαρίων: Τρεις (3) θέσεις. Προσόντα διορισμού στον εισαγωγικό βαθμό είναι τα κατά περίπτωση οριζόμενα στο π.δ. 194/1988 (Α΄ 84), όπως ισχύει κάθε φορά.Θέσεις Ιδιωτικού Δικαίου Οι θέσεις με σχέση εργασίας ιδιωτικού δικαίου αορίστου χρόνου, σε εφαρμογή των διατάξεων του ν.1476/84, ορίζονται σε σαράντα πέντε (45) και διακρίνονται στις ακόλουθες ειδικότητες: Δέκα οκτώ (18) θέσεις Διοικητικού-Οικονομικού ΠΕ κατηγορίας. Μία (1) θέση Διοικητικού Λογιστικού Π.Ε. κατηγορίας. Μία θέση (1) Βιβλιοθηκονομίας ΠΕ κατηγορίας. Δύο (2) θέσεις Διοικητικού -Λογιστικού Τ.Ε. κατηγορίας. Μία (1) θέση Πληροφορικής ΤΕ κατηγορίας. Τρεις (3) θέσεις Βιβλιοθηκονομίας ΤΕ κατηγορίας. Δέκα τέσσερις (14) θέσεις Διοικητικού -Λογιστικού ΔΕ κατηγορίας. Μία (1) θέση Διοικητικού -Λογιστικού ΔΕ κατηγορίας. Μία (1) θέση προσωπικού Η/Υ ΔΕ κατηγορίας. Μία (1) θέση διατρήτριας Η/Υ ΔΕ κατηγορίας. Μία (1) θέση Καθαριότητας Υ.Ε. κατηγορίας. Μία (1) θέση Φυλάκων-Νυκτοφυλάκων Υ.Ε. κατηγορίας.Προϊστάμενοι Οργανικών Μονάδων Των διοικητικών, οικονομικών και τεχνικών υπηρεσιών του Παντείου Πανεπιστημίου Κοινωνικών και Πολιτικών Επιστημών προΐσταται ο Προϊστάμενος Γραμματείας, σύμφωνα με τις διατάξεις του άρθρου 45 παρ.22 του ν.1268/82 και του π.δ.388/1983, όπως κάθε φορά ισχύει. Οι Προϊστάμενοι των λοιπών οργανικών διοικητικών μονάδων του Παντείου Πανεπιστημίου Κοινωνικών και Πολιτικών Επιστημών ορίζονται σύμφωνα με τις διατάξεις του άρθρου 36 του ν.2190/1994 ως εξής:. Των Γενικών Διευθύνσεων Διοικητικών Υπηρεσιών και Οικονομικών Υπηρεσιών, υπάλληλοι του Κλάδου Π.Ε. Διοικητικού - Οικονομικού με βαθμό Α΄, οι οποίοι επιλέγονται από τη Σύγκλητο, σύμφωνα με τις διατάξεις του άρθρου 2 παρ. 2β του ν.2083/1992. Των Διευθύνσεων Κεντρικής Διοίκησης, Διοικητικού, Ακαδημαϊκών Θεμάτων, Οικονομικής Διαχείρισης, Δημοσιευμάτων και των Τμημάτων των διευθύνσεων αυτών εκτός του τμήματος Πανεπιστημιακών Εκδόσεων (Τυπογραφείο), Των Γραμματειών Συγκλήτου, Πρυτανικού Συμβουλίου, Ακαδημαϊκών Τμημάτων και Λογαριασμού Έρευνας, υπάλληλοι των κλάδων ΠΕ Διοικητικού-Οικονομικού ή ΤΕ Διοικητικού-Λογιστικού ή ΔΕ Διοικητικού-Λογιστικού Της Διεύθυνσης Μηχανοργάνωσης και των Τμημάτων αυτής, υπάλληλοι του κλάδου Π.Ε. Πληροφορικής ή Τ.Ε. Πληροφορικής. Του Τμήματος Τεχνικής Υπηρεσίας, υπάλληλος του κλάδου Π.Ε. Μηχανικών ή Τ.Ε. Τεχνολογικών Εφαρμογών. Του Τμήματος Πανεπιστημιακών Εκδόσεων (Τυπογραφείου) της Διεύθυνσης Δημοσιευμάτων, υπάλληλος του Κλάδου Τ.Ε. Γραφικών Τεχνών και Καλλιτεχνικών Σπουδών ή Δ.Ε. Τυπογραφίας. Της Υπηρεσίας Βιβλιοθήκης υπάλληλος του κλάδου Π.Ε. Βιβλιοθηκονόμων ή Τ.Ε. Βιβλιοθηκονόμων.Αναπλήρωση Οι Προϊστάμενοι των διοικητικών μονάδων, όταν απουσιάζουν, κωλύονται ή δεν υπάρχουν, αναπληρώνονται με τη διαδικασία που ορίζουν οι διατάξεις του άρθρου 13 του ν.1586/1986, όπως κάθε φορά ισχύουν.Κατανομή - Τοποθέτηση Η κατανομή και τοποθέτηση του διοικητικού προσωπικού, τα καθήκοντα και κάθε άλλη σχετική λεπτομέρεια ορίζονται με τον εσωτερικό κανονισμό λειτουργίας του Ιδρύματος ο οποίος εκδίδεται σύμφωνα με τις κείμενες διατάξειςΚαταργούμενες διατάξεις Καταργείται κάθε διάταξη που αντίκειται ή ρυθμίζει διαφορετικά τα θέματα που περιλαμβάνονται στον παρόντα οργανισμό Η ισχύς του παρόντος διατάγματος αρχίζει από τη δημοσίευσή του στην Εφημερίδα της Κυβερνήσεως. Στον Υπουργό Εθνικής Παιδείας και Θρησκευμάτων αναθέτουμε τη δημοσίευση και εκτέλεση του παρόντος διατάγματος.Κατάταξη Προσωπικού Για την κατάταξη του προσωπικού εκδίδεται διαπιστωτική πράξη του Πρύτανη που κοινοποιείται στους ενδιαφερομένους Στις προσωρινές θέσεις προσωπικού ιδιωτικού δικαίου με σχέση εργασίας αορίστου χρόνου κατατάσσονται οι υπάλληλοι που ήδη υπηρετούν με τέτοια σχέση κατά τις διατάξεις του ν.1476/1984.Φοιτητική Λέσχη Έως ότου οργανωθεί και λειτουργήσει η Φοιτητική Λέσχη του Παντείου Πανεπιστημίου, σύμφωνα με τις διατάξεις του άρθρου 49 παρ.1 του ν.1404/1983, λειτουργούν ως αυτοτελή Τμήματα, υπαγόμενα απευθείας στον Προϊστάμενο Γραμματείας του Πανεπιστημίου οι κατωτέρω μονάδες:. Τμήμα Φοιτητικής Μέριμνας, οι αρμοδιότητες του οποίου αφορούν σε θέματα στέγασης, σίτισης, δανειοδότησης και περίθαλψης των φοιτητών σε ότι αφορά τη διακίνηση των δικαιολογητικών και τον έλεγχο-θεώρηση των βιβλιαρίων υγείας τους Υγειονομική Υπηρεσία, οι αρμοδιότητες της οποίας αφορούν σε θέματα υγειονομικής περίθαλψης, όπως: Η παροχή ιατρικών υπηρεσιών στους φοιτητές και τους υπαλλήλους του Πανεπιστημίου (στο διάστημα της απασχόλησής τους στο πανεπιστήμιο). Η εκτέλεση καθηκόντων ελέγχου και έγκρισης επί όλων των ιατρικών συνταγών, παρακλινικών εξετάσεων, οδοντιατρικών εργασιών, που έχουν προτείνει στους φοιτητές οι αρμόδιοι συνεργάτες ιατροί ή νοσοκομεία. Ο έλεγχος και η τήρηση ειδικού αρχείου γυαλιών και φακών επαφής των φοιτητών. Η έκδοση εισιτηρίων εισαγωγής σε νοσηλευτικές μονάδες. Ο έλεγχος της αναγκαιότητας νοσηλείας για κάθε περιστατικό, ξεχωριστά για κάθε φοιτητή. Ο έλεγχος και η επικύρωση του αναγκαίου της νοσηλείας στο εξωτερικό στις περιπτώσεις εκείνες που η νοσηλεία του φοιτητή το απαιτεί (λόγω αδυναμίας παροχής της κατάλληλης αγωγής στην Ελλάδα). Ο έλεγχος και η θεώρηση των βιβλιαρίων υγείας των φοιτητών και η ενημέρωση των φοιτητών και του προσωπικού του Πανεπιστημίου σε θέματα προληπτικής ιατρικής, με παροχή συμβουλών ή με διαλέξεις. Γραφείο Σταδιοδρομίας, οι αρμοδιότητες του οποίου αφορούν την παροχή πληροφοριών σχετικά με τις δυνατότητες απασχόλησης σε επιχειρήσεις και υπηρεσίες του δημοσίου, ιδιωτικού τομέα και των Οργανισμών Τοπικής Αυτοδιοίκησης και η εξεύρεση θέσεων πρακτικής εξάσκησης σε φοιτητές και πτυχιούχους για χρονικά διαστήματα 2-4 μηνών, η παροχή υπηρεσιών εκπαιδευτικής και επαγγελματικής συμβουλευτικής καθώς και η λειτουργία ευρείας βάσης πληροφοριών σχετικά με μεταπτυχιακές σπουδές και υποτροφίες τόσο στην Ελλάδα όσο και στο εξωτερικό Οι κλάδοι και οι θέσεις για την υποστήριξη της Φοιτητικής Λέσχης, πέραν των θέσεων του άρθρου 15 ορίζονται ως εξής: - Κλάδος Π.Ε. Ιατρών (Ειδικότητα Παθολόγου): Μία (1) θέση. - Κλάδος Τ.Ε. Νοσηλευτικής: Τέσσερις (4) θέσεις εκ των οποίων μία (1) προσωρινή. - Κλάδος Τ.Ε. Κοινωνικής Εργασίας: Μία (1) θέση. Προσόντα διορισμού είναι τα κατά περίπτωση οριζόμενα στο π.δ. 194/1988, όπως κάθε φορά ισχύει. Οι υπάλληλοι που υπηρετούν στις θέσεις της προηγούμενης παραγράφου κατατάσσονται αυτοδικαίως στις θέσεις των κλάδων αυτών Οι κλάδοι με τις θέσεις που ορίζονται στην παράγραφο 2 και οι υπάλληλοι που υπηρετούν σ αυτές κατά το χρόνο έναρξης λειτουργίας της Φοιτητικής Λέσχης μεταφέρονται αυτοδικαίως σ αυτή Του Τμήματος Φοιτητικής Μέριμνας προΐσταται υπάλληλος του κλάδου Π.Ε. Διοικητικού-Οικονομικού. Της Υγειονομικής Υπηρεσίας προΐσταται υπάλληλος του κλάδου Π.Ε. Ιατρών ειδικότητας και σε περίπτωση ελλείψεως ή απουσίας, του κλάδου Τ.Ε. Νοσηλευτικής. Της Κοινωνικής Υπηρεσίας προΐσταται υπάλληλος του κλάδου Κοινωνικής Εργασίας